Δημοσίευση αιτήσεως καταχωρίσεως κατά την έννοια του άρθρου 6 παράγραφος 2 του κανονισμού (ΕΟΚ) αριθ. 2081/92 για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων

(2003/C 187/02)

Η δημοσίευση αυτή παρέχει το δικαίωμα υποβολής ενστάσεως κατά την έννοια των άρθρων 7 και 12δ του εν λόγω κανονισμού. Οποιαδήποτε ένσταση στην αίτηση αυτή πρέπει να διαβιβάζεται μέσω της αρμοδίας αρχής ενός κράτους μέλους, ενός κράτους μέλους του ΠΟΕ ή μιας αναγνωρισμένης τρίτης χώρας σύμφωνα με το άρθρο 12 παράγραφος 3, εντός προθεσμίας έξι μηνών από την παρούσα δημοσίευση. Η δημοσίευση αιτιολογείται από τα στοιχεία που ακολουθούν, ιδίως το σημείο 4.6, με τα οποία θεωρείται ότι η αίτηση δικαιολογείται κατά την έννοια του κανονισμού (ΕΟΚ) αριθ. 2081/92.

ΚΑΝΟΝΙΣΜΟΣ (ΕΟΚ) αριθ. 2081/92 ΤΟΥ ΣΥΜΒΟΥΛΙΟΥ

ΑΙΤΗΣΗ ΚΑΤΑΧΩΡΙΣΗΣ: ΑΡΘΡΟ 5

ΠΟΠ ( ) ΠΓΕ (x)

Εθνικός αριθμός φακέλου: IG/02/98

1. Αρμόδια εθνική αρχή: Ονομασία: Institut national des appellations d'origine

Διεύθυνση: 138, avenue des Champs Elysées - F-75008 Paris

Τηλ. (33-1) 53 89 80 00

Φαξ (33-1) 42 25 57 97

2. Αιτούσα ομάδα: 2.1. Ονομασία: Association Brioche de Vendée

2.2. Διεύθυνση: 10 bis, Place Turgot - F-85000 La Roche sur Yon

Τηλ (33-2) 51 47 34 56

Φαξ (33-2) 51 47 34 60

E-mail: info@produits-de-vendee.com

2.3. Σύνθεση: βιοτέχνες/βιομήχανοι/διανεμητές

3. Τύπος προϊόντος: Παράρτημα 1 του κανονισμού (ΕΟΚ) αριθ. 2081/92 της 14ης Ιουλίου 1992

Κλάση 2.4. "Προϊόν της αρτοποιίας, της ζαχαροπλαστικής, των ζαχαρωδών ή της μπισκοτοποιίας"

4. Περιγραφή κατά τη συγγραφή υποχρεώσεων: (σύνοψη των όρων που προβλέπονται στο άρθρο 4 παράγραφος 2)

4.1. Ονομασία: "Brioche Vendéenne"

4.2. Περιγραφή: Το Brioche Vendéenne είναι τσουρέκι πασαλειμμένο με αυγό και πλεγμένο σε μορφή κοτσίδας, σχήματος κυκλικού, οβάλ ή ράβδου. Διατίθεται πάντοτε φρέσκο, ολόκληρο ή σε κομμάτια και συσκευασμένο σε χαρτί κατάλληλο για τρόφιμα. Το κατεψυγμένο τσουρέκι και η παρασκευή του brioche vendéenne από κατεψυγμένη ζύμη απαγορεύονται.

Το τσουρέκι παρασκευάζεται από ζύμη πλούσια σε ζάχαρη και αυγά. Εκτός από την ειδική γεύση που του δίνουν τα συστατικά αυτά, έχει ισορροπημένο άρωμα μεταξύ αυτού του βουτύρου και της αλκοόλης ή ενός άλλου αρώματος, με βάση τη βανίλια ή το άνθος πορτοκαλιάς.

Το brioche vendéenne χαρακτηρίζεται από ομοιογενή ψίχα χρώματος κίτρινου. Το τσουρέκι χαρακτηρίζεται από υφή κυψελιδοειδή, αφράτη στο στόμα, ινώδη αλλά η οποία λιώνει. Το βάρος του brioche vendéenne είναι τουλάχιστον 300 γραμμάρια.

4.3. Γεωγραφική περιοχή: Το brioche vendéenne παρασκευάζεται, κόβεται και συσκευάζεται στη γεωγραφική περιοχή που αποτελείται:

- από το νομό της Vendée: Όλα τα καντόνια

και από τις όμορες ζώνες των γειτονικών νομών που έχουν κοινό σύνορο με τη Vendée και ορίζονται κατωτέρω:

- στη Loire-Atlantique:

περιλαμβάνεται όλο το έδαφος του νομού που βρίσκεται νότια του Loire, ήτοι τα καντόνια: Clisson, Aigrefeuille-sur-Maine, Légé, Machecoul, Saint-Philbert de Grand Lieu, Bourgneuf-en-Retz, Pornic, Paimboeuf, Saint-Père-en-Retz, Le Pellerin, Bouaye, Rezé, Vertou, Basse Goulaine, Vallet, Le Loroux Bottereau, Nantes (νότια του Loire), Saint-Herblain Ouest-Indre (νότια του Loire),

- στη Maine-et-Loire:

περιλαμβάνεται όλο το έδαφος του νομού που βρίσκεται νότια του Loire (έως το Saumur) ήτοι τα καντόνια: Champtoceaux, Montevrault, Beaupréau, Montfaucon, Cholet, Cholet 1, Cholet 2, Cholet 3, Chemillé, Saint-Florent-Le-Vieil, Vihiers, Montreuil-Bellay, Saumur, Saumur Sud, Doué-la-Fontaine, Gennes, Ponts-de-Cé, Thouarcé,

- στη Deux-Sèvres:

περιλαμβάνεται το έδαφος του νομού της Plaine και της Marais, στη συνέχιση του νομού της Vendée, ήτοι τα καντόνια: Mauléon, Argenton Chateau, Bressuire, Cerizay, Montcoutant, Parthenay, Secondigny, Coulonges sur l'Autize, Mazières-en-Gâtine, Champdeniers, Saint-Maixent, Niort, Fontenay-Rohan-Rohan, Mauzé-sur-le-Mignon, Thouars, Saint-Varent, Prahecq,

- στη Charente-Maritime:

περιλαμβάνεται το έδαφος του νομού της Plaine και της Marais, στη συνέχεια του νομού της Vendée, ήτοι τα καντόνια: Marans, Courçon, La Rochelle, La Jarrie, Surgères, Aigrefeuille-d'Aunis, Tonnay-Charente, Rochefort.

4.4. Απόδειξη προέλευσης: Ιστορικό

Η αρχική σύσταση του προϊόντος βασίζεται σε σύνθετη γεωγραφία, πράγμα που εξηγεί κυρίως, την προέλευση των βασικών συστατικών του:

- τα σιτηρά, τα οποία φυτεύτηκαν σε μεγάλη έκταση από το Μεσαίωνα στην Bocage, Plaine και Marais όπως μαρτυρούν τα αβαεία Grainetière, Grammont, Maillezais, Nieul-sur-l'Autize, Mareuil-sur-Lay κ.λπ.,

- η παραγωγή του γάλακτος και του βουτύρου, στην Bocage και στη Marais η οποία ευνοείται από το ωκεάνιο κλίμα,

- τα αυγά, που είναι ιδίως άφθονα σε φυσική εκτροφή κατά την πασχαλινή περίοδο,

- οι αλκοόλες, που προέρχονται από τη ζώνη (τοπικό απόσταγμα), από το νότο (κονιάκ) ή εκτός αυτής (ρούμι το οποίο έρχεται μέσω της Nantes και της La Rochelle).

Ιχνηλασία

Το brioche vendéenne μπορεί να παρασκευαστεί μόνο στις μονάδες που είναι εγκατεστημένες στη γεωγραφική περιοχή.

Κάθε τσουρέκι συσκευάζεται σε ατομικό σακουλάκι και φέρει τα στοιχεία της ιχνηλασιμότητας που είναι αναγκαία για την απόδειξη της προέλευσης του προϊόντος. Κάθε παρασκευαστής εξακριβώνεται από έναν αριθμό τις παρτίδες που επιτρέπει να ανατρέξουμε στην ημέρα της παρασκευής του προϊόντος και στη συνταγή που χρησιμοποιήθηκε. Κάθε ετικέτα ή σακουλάκι είναι αριθμημένα.

Η ιχνηλασιμότητα επιτρέπει, για κάθε παρασκευαστή, να ανατρέξουμε στη συσκευασία της παρτίδας που χρησιμοποιήθηκε και να βρούμε από αυτή, την καταγωγή των πρώτων υλών που χρησιμοποιήθηκαν. Η προέλευσή τους ελέγχεται από τη στιγμή της παραλαβής τους χάρη στα έγγραφα παράδοσης (ετικέτες, αποδείξεις παράδοσης, τιμολόγια) τα οποία τη συνοδεύουν.

4.5. Μέθοδος παραγωγής: Το Brioche Vendéenne παρασκευάζεται από τις ακόλουθες πρώτες ύλες:

- αλεύρι (45 έως 55 %),

- φρέσκα αυγά ( > 14 %) ή φρέσκα υγροποιημένα ολόκληρα αυγά με τουλάχιστον 22 % ξηρής ύλης,

- φρέσκο ή συμπυκνωμένο βούτυρο ( > 12,5 %),

- σακχαρόζη ή/και ιμβερτοποιημένο ζάχαρο ( > 9 %),

- ζυμωμένη ζύμη ή υποχρεωτικά μαγιά,

- φρέσκια ζύμη αρτοποιίας (< 2 %),

- αλκοόλη (0,5 % τουλάχιστον απόσταγμα ή ρούμι ή κονιάκ μη μετουσιωμένο σε 44 % τουλάχιστον),

- αλάτι (0,8 έως 1 %), πόσιμο νερό ή/και νωπό γάλα, παστεριωμένο ή UHT (< 8 %),

- προαιρετικά άρωμα (εάν υπάρχει: βανίλια ή άνθος πορτοκαλιάς).

Το αλεύρι προέρχεται από αρτοποιήσιμα σιτάρια, που προέρχονται από τις ακόλουθες περιοχές παραγωγής σιτηρών: Centre, Grand Ouest (Pays de la Loire, Bretagne, Normandie και Poitou- Charentes), καθώς και Beauce και Brie (γεωγραφικές αναφορές: "Code et Nomenclature des Rιgions Agricoles de la France au 1ο janvier 1971", που δημοσιεύτηκε το 1974 από τον INSEE και το SCEES). Η επιλογή των σιτηρών αυτών και των περιοχών από τις οποίες προέρχονται, για τον εφοδιασμό σε άλευρα, τόσο σε επίπεδο βιοτεχνών όσο και σε βιομηχάνων και διανομέων, βασίζεται στις τεχνολογικές και ποιοτικές του ιδιότητες: την αρτοποιητική δύναμη του αλευριού, που πρέπει να έχει συντελεστή W 180 τουλάχιστον, την περιεκτικότητα σε ολικές πρωτεΐνες, που πρέπει να είναι τουλάχιστον 10,5 %.

Τα αυγά και το γάλα προέρχονται από τη γεωγραφική περιοχή.

Το βούτυρο προέρχεται από τη γεωγραφική περιοχή και την περιοχή Grand-Ouest της Γαλλίας (Pays de la Loire, Bretagne, Normandie και Poitou-Charentes).

Το αλάτι προέρχεται από την ακτή του Ατλαντικού περιλαμβάνεται μεταξύ των εκβολών του Gironde και της νότιας παραλίας της Bretagne και κυρίως της νήσου Rι, Noirmoutier και Guιrande.

Απαγορεύονται τα συνεχή ζυμωτήρια. Μόλις ζυμωθεί η ζύμη, υπόκειται σε μακρά ζύμωση που ονομάζεται "pousse". Είναι δυνατόν να χρησιμοποιηθούν δύο τρόποι ζύμωσης:

- είτε η "pousse directe" επί 4 ώρες τουλάχιστον σε κατάλληλη θερμοκρασία,

- είτε η "pousse dirigιe" επί 24 ώρες κατ' ανώτατο όριο σε χαμηλή θερμοκρασία, που πραγματοποιείται για λόγους οργάνωσης της εργασίας των βιοτεχνών.

Αυτή η μακρά ζύμωση αποτελείται από δύο φάσεις:

- την "pointage", κατά τη διάρκεια της οποίας αναπτύσσονται ειδικά αρώματα,

- την "apprκt", κατά τη διάρκεια της οποίας το παραγόμενο διοξείδιο του άνθρακα ευνοεί το σχηματισμό αφράτης ζύμης, η οποία χαρακτηρίζει το brioche vendιenne.

Στη συνολική διάρκεια αυτής της ζύμωσης και στη διαδοχή αυτών των δύο χαρακτηριστικών φάσεων οφείλεται η ιδιαιτερότητα του brioche vendιenne έναντι άλλων τύπων τσουρεκιών. Πλέκεται σε κοτσίδα με το χέρι, πασαλείβεται με βούτυρο και ψήνεται. Το ψήσιμο του Brioche vendιenne πραγματοποιείται μόνο σε φούρνους που ονομάζονται "tunnel" ή "sole". Οι αεριζόμενοι ή οι περιστρεφόμενοι φούρνοι απαγορεύονται. Το ψήσιμο γίνεται σε χαμηλή θερμοκρασία κατά τη διάρκεια 20 έως 45 λεπτών.

Το brioche vendιenne συσκευάζεται σε διαφανή σακουλάκια και κλείνεται για να διατηρήσει τη φρεσκάδα του, με ειδική ετικέτα. Η άριστη ημερομηνία κατανάλωσης είναι 21 μέρες για το ολόκληρο τσουρέκι, 19 μέρες γι' αυτό που είναι σε κομμάτια και 5 μέρες για τα τσουρέκια που ζυγίζουν αρκετά κιλά, και παρασκευάζονται ξεχωριστά. Τα τσουρέκια πρέπει να τοποθετούνται σε ένα μόνο στρώμα, κατά τη μεταφορά τους και σε ισόθερμα οχήματα ή σε ψυκτικά οχήματα για αποστάσεις μεγαλύτερες των 80 χιλιομέτρων. Κατά τη διάθεσή του στην αγορά, το brioche vendιenne πρέπει να είναι ανέπαφο, και να εκτίθεται σε μέρος ξηρό και προστατευμένο από τον ήλιο.

4.6. Δεσμός: Από ιστορική άποψη, συνήθιζαν να προετοιμάζουν ένα γλυκό πλούσιο σε αυγά και ζάχαρη για τις πασχαλινές γιορτές (πασχαλινό γλυκό, πασχαλινό τσουρέκι) και τους γάμους (γλυκό της νύφης, γαμήλιο γλυκό). Η υψηλότερη περιεκτικότητα σε ζάχαρη απ' ό,τι τα άλλα τσουρέκια, εξηγείται από την επιθυμία που είχαν οι κάτοικοι της Vendιe να έχουν ένα εορταστικό γλυκό, βγαίνοντας από τη χειμερινή περίοδο που χαρακτηρίζονταν από στερήσεις και διατροφή με βάση το γκρίζο ψωμί που είναι λιγότερο νόστιμο. Σιγά σιγά αυτά τα οικογενειακά παρασκευάσματα έγιναν επαγγελματικές βιοτεχνίες από τις οποίες ορισμένες βιομηχανοποιήθηκαν ώστε να συνεχιστεί αυτή η μαγειρική παράδοση.

Από το 1950, ο όρος "τσουρέκι" άρχισε να χρησιμοποιείται για να ορίσει όλα τα παρόμοια παρασκευάσματα.

Η φήμη του brioche vendιenne διαδόθηκε χάρη στις αποστολές του προς τη γαλλική πρωτεύουσα, τα αυξανόμενα τουριστικά ρεύματα στη Vendιe (συνδυασμένα με αφίσες των τοπικών βιοτεχνών) και την ανάπτυξη μιας δυναμικής βιομηχανίας διαδόσεως παρασκευασμάτων αρτοποιίας - ζαχαροπλαστικής.

Σήμερα το Brioche Vendιenne έχει αξιόλογη οικονομική σημασία. Τα τσουρέκια με μορφή κοτσίδας αντιπροσωπεύουν σύμφωνα με τα ινστιτούτα στατιστικής το 11 % της γαλλικής αγοράς των παρασκευασμάτων της viennoiserie και το 17 % της αγοράς των τσουρεκιών, ήτοι περίπου 15000 τόνους.

Η παραγωγή τσουρεκιού με ΠΓΕ αφορά 800 έως 1000 βιοτέχνες αρτοποιούς και ζαχαροπλάστες και 900 θέσεις εργασίας στο βιομηχανικό τομέα. Επίσης μέσα στα μεγάλα τοπικά πολυκαταστήματα υπάρχει ένα παραδοσιακό αρτοποιείο για την παρασκευή του brioche vendιenne.

Αυτό το ρίζωμα στην περιοχή, που αποτελεί κοινωνικοοικονομική κληρονομιά της εξηγεί την πρωτοβουλία που ανέλαβαν οι επαγγελματίες βιοτέχνες και βιομήχανοι για να προστατεύσουν το συνδυασμό "une recette, un terroir" (μία συνταγή, ένας τόπος) και να αποφύγουν με τον τρόπο αυτό τη βιομηχανοποίηση του προϊόντος και την καταχρηστική οικειοποίησή του από άλλους επιχειρηματίες. Η πρωτοβουλία αυτή βασίστηκε στη θέλησή τους να ταυτοποιήσουν την προέλευση και στη συνέχεια να φροντίσουν για τα μέτρα που θα χρησιμοποιήσουν για να εξασφαλίσουν αυτή την προστασία.

Οι ιδιαιτερότητες και τα χαρακτηριστικά του brioche vendιenne βασίζονται σε μεγάλο βαθμό στην τεχνογνωσία παρασκευής του. Έτσι η χρησιμοποίηση μαγιάς κατά την αρχή της διαδικασίας επιτρέπει να αρχίσει ήρεμα η ζύμωση ενεργοποιώντας τις γαλακτικές ζύμες. Η ιδιαιτερότητα αυτή χρησιμοποιήσεώς του, μαγιάς και ζύμης, δίδει στο τσουρέκι μια αφράτη ψίχα.

Η ζύμη αρτοποιίας, συνδυαζόμενη με τη μαγιά, στηρίζει και επιταχύνει σε ένα δεύτερο στάδιο τη ζύμωση. Η σύγχρονη χρησιμοποίηση ζύμης και μαγιάς εξισορροπεί τις δράσεις τους (ήρεμη στην αρχή, έντονη στη συνέχεια) και καταλήγει σε ζύμη αφράτη με υφή όχι ξηρή, ινώδη και η οποία λιώνει. Σε συνδυασμό με τη ζύμωση, η παρουσία νερού ή γάλακτος ευνοεί αυτή την ιδιαίτερη υφή.

Το brioche vendιenne χαρακτηρίζεται εξάλλου από μεγάλη περιεκτικότητα σε ζάχαρη. Εκ του γεγονότος αυτού, η θερμοκρασία ψησίματος πρέπει να είναι ήπια για να μην καραμελοποιηθεί η ζάχαρη. Η διαφορά του brioche vendιenne από τα άλλα τσουρέκια τα οποία είναι πλουσιότερα σε συνολικές λιπαρές ουσίες συνίσταται στο ότι χρησιμοποιούμε μόνο βούτυρο. Επιπλέον το brioche vendιenne είναι αρωματισμένο τσουρέκι με άρωμα αλκοόλης ή ένα άλλο άρωμα.

Ο συνδυασμός όλων αυτών των στοιχείων, τόσο στη σύνθεση όσο και στην παρασκευή του κάνουν το brioche vendιenne ένα τυπικό προϊόν με τα ιδιαίτερά του χαρακτηριστικά σχήματος, χρώματος και γεύσης.

4.7. Οργανισμός επιθεώρησης: Όνομα: ACLAVE

Διεύθυνση: 56, rue Roger Salengro - F-85013 La Roche sur Yon Cedex

Τηλ. (33-2) 51 05 14 92

Πληροί την προδιαγραφή EN 45011

4.8. Επισήμανση: Το προϊόν πωλείται με την ονομασία "Brioche Vendιenne".

4.9. Εθνικές απαιτήσεις: -

Αριθ. ΕΚ: FR/00271/03.01.02.

Ημερομηνία παραλαβής της πλήρους αίτησης: 2 Ιανουαριου 2003.